ការសម្ភាសរបស់ឆេង​​ ឡៃស៊ីម

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ឆេង ឡៃស៊ីម

 ការសង្ខេបប្រវត្តិរបស់ឆេង ឡៃស៊ីម

*ការសម្ភាសនៅឆ្នាំ២០១៩*

ក៖ ចាស! ខ្ញុំជម្រាបរលឹកប្អូនស្រី តើសព្វថ្ងៃនេះប្អូនស្រីសុខសប្បាយដែរឬទេហ៎?

ខ៖ ចាស

ក៖ ថ្ងៃនេះខ្ញុំបានមកជួបនឹងប្អូនស្រីគឺមានគោលបំណងសុំការអនុញ្ញាតសម្ភាស នៅឆ្នាំចរ សំរិកស័កពុទ្ធសារាជ ២៥៦២ ខែមេឃ ១៤រោច ត្រូវនឹងថ្ងៃអង្គារ ទី៥ ខែមិនា ២០១៩ ។ តើនាមត្រកូលរបស់ប្អូនស្រីឈ្មោះអ្វី?​

ខ៖ នាមត្រកូលរបស់ខ្ញុំឈ្មោះ ឆេង ឡៃស៊ីម

ក៖​ ចាស!ឈ្មោះហ្នឹងអ្នកណាជាអ្នកដាក់ឈ្មោះអោយ?

ខ៖ ឪពុកម្តាយ

ក៖ ចាស! ឈ្មោះហ្នឹងមានអត្តន័យដូចម្តេច?

ខ៖ ខ្ញុំអត់សូវដឹងអត្តន័យដូចម្តេចផង!

ក៖ ប្អូនមានឈ្មោះហៅក្រៅ១ទៀតដេស?

ខ៖ អត់មាននោះទេអ្នកគ្រូ

ក៖ តើប្អូនមានសញ្ជាតិជាអ្វី?

ខ៖ សញ្ជាតិខ្មែរ

ក៖ ចាសកើតនៅថ្ងៃខែឆ្នាំណា?

ខ៖ កាលខ្ញុំកើតនៅឆ្នាំមមែ

ក៖ ចុះមកដល់ពេលឥលូវនេះអាយុប៉ុន្នានដែរហើយ?

ខ៖ សព្វថ្ងៃនេះអាយុ៤១!

ក៖ ទីកន្លែងកំណើត?

ខ៖ ទីកន្លែងកំណើតកើតនៅភូមិអណ្តូងតាអុង ឃុំព្រែកក្របៅ ស្រុកកងមាស ខេត្តកំពង់ចាម។

ក៖ ចាស! នាមត្រកូលឪពុករបស់បងស្រីតើមានឈ្មោះអ្វី?

ខ៖ នាមត្រកូលឪពុកឈ្មោះ អែប ឆេង! ម្តាយឈ្មោះ ឈុន សុខ

ក៖ អឺ គាត់នៅរស់តើហេស ឪពុកអី?

ខ៖ ឪពុករបស់ខ្ញុំគាត់បានស្លាប់បាត់ហើយ៣ឆ្នាំហើយ

ក៖ កាលគាត់ស្លាប់នុងដោយសារតែមូលហេតុអ្វី?

ខ៖ ក្អួតធ្លាក់ឈាម

ក៖ ចុះកាលគាត់ឈឺនុងយូរនៅ?

ខ៖ អត់មានដល់កន្លះខែនោះទេ ដល់ពេលគាត់មកវិញចាប់ផ្តើមហើមហោះគាត់បាត់ធ្លាក់ឈាមអោយពេទ្យមើលអត់កើតចឹងមកដល់ផ្ទះគាត់តឹងពោះស្រែកចុក!!

ក៖ ហឹម!!ចុះដឹងថាគាត់កាលពីក្មេងគាត់មានបានចូលរៀនអីដែរអត់?

ខ៖ គាត់នៅពីក្មេងគាត់បានរៀននៅ៤ខែដែរ! ចឹងកាលជំនាន់របស់គាត់កាលពីក្មេងហ្នឹង!! ថាឡើងត្នោតឡើងអីចឹង!!

ក៖ ហើយចុះទីកន្លែងកំណើតរបស់គាត់កើត?

ខ៖ គាត់បានកើតនៅភូមិអណ្តូងតាអុងដែរ!

ក៖ ចឹងគាត់មានបងប្អូនរបស់គាត់ប៉ុន្នាននាក់ ដូចជាបងប្អូនរបស់គាត់ទី១ឈ្មោះអ្វី?

ខ៖ បងគេទី១មានឈ្មោះ អែលអេង! បន្ទាប់មក

ក៖ ដាក់ភេទអោយគាត់ផង!

ខ៖ អែលអេង ភេទប្រុស! ដល់មកអែលអេងហើយអែល ឆែម ភេទប្រុស! អែលឆៃ ភេទប្រុស ហើយអែល យ៉ុងហ្នឹង ក៏ភេទប្រុស មកអែលពៅនេះ១នាក់ទៀត! អែលពៅរួច ហើយបានមកប៉ារបស់ខ្ញុំអែលឆែមហ្នឹងហើយមកអែលហេង កូនរបស់គាត់៧! ចឹងស្រី២ ចឹងស្រីមានអែបពៅហើយនិងអែបហេង។

ក៖ ចឹងចុះម្តាយប្អូនស្រីមិនមានឈ្មោះ?

ខ៖ ឈុនសុខ!!

ក៖ ចាសហើយចុះតើគាត់សព្វថ្ងៃ?

ខ៖ គាត់សព្វថ្ងៃគាត់នៅដូនដីន៎ គាត់បានទៅរកស៊ី២នាក់កូននៅឯនុងនោះណ៎ តែថាឥឡូវគាត់បានចូលសិលហើយ! គាត់បានសុំសិល

ក៖ ចុះមកដល់ពេលឥឡូវនេះគាត់មានអាយុប៉ុន្នានដែរឥឡូវ?

ខ៖ គាត់មានអាយុច្រើនហើយ៦០ជាងចឹងតែថាមិនដឹងថា៦០ប៉ុន្នានដឹងថាបាន៦០ជាងហើយ។

ក៖ ចុះតើគាត់នៅពីក្មេងមានបានចូលរៀនដេស?

ខ៖គាត់រៀន! គាត់បានចូលរៀននៅកាលសាលាអីនោះទេ គេហៅថាសាលាអីនោះទេកាលនៅជំនាន់ប៉ុលពត

ក៖ ចាសចុះតើគាត់មានសញ្ជាតិអ្វី?

ខ៖ សញ្ជាតិខ្មែរ

ក៖ ចុះមុខរបររបស់គាត់អ្វី?

ខ៖ ធ្វើស្រែ

ក៖ ចុះស្រុកកំណើតរបស់គាត់?

ខ៖ នៅឯហ្នឹង! នៅភូមិអណ្តូងតាអុងដូចគ្នា

ក៖ ចុះតើគាត់បាននិយាយប្រាប់ប្អូនអីដេស? កាលគាត់បានរៀបអាពាហ៏ពិពាហ៏ជាមួយនឹងឪពុកអីហ្នឹង ដូចថាគាត់បានស្គាល់ចិត្តគ្នាមុនឬក៏ចាស់ទុំជាអ្នករៀបចំផ្សំផ្គុំអោយ?

ខ៖ ហ្នឹងធ្លាប់លឺគាត់និយាយថាចាស់ទុំជាអ្នកផ្សំផ្គុំអោយដល់គាត់ដែរតើ

ក៖ ចឹង

ខ៖ គាត់តែថាគាត់បានរៀបដោយសារចាស់ទុំ ចឹងណាកាលជំនាន់នុងណាមិនបានដូចជាយើងនៅពេលឥឡូវនេះនោះទេ

ក៖ ហើយទៅបងប្អូនរបស់គាត់បង្កើត? តើមានឈ្មោះ?

ខ៖ គាត់នៅតែម្នាក់ឯងអត់មានបងប្អូននោះទេ មានតែ២នាក់ម្តាយនិងកូន

ក៖ ហឹម! ហើយចុះប្អូនស្រីមានប៉ុន្នាននាក់ ហើយចុះបងគេទី១មានឈ្មោះ?

ខ៖ ខ្ញុំបងគេ

ក៖ ហ្នឹងហើយ ចុះបងគេទី២មក?

ខ៖ ខ្ញុំដែរហេស?

ក៖ ប្អូនឯងមិនបានរាប់ទេ​ដឹងតែថាបងគេហើយ

ខ៖ ខ្ញុំបងគេបន្ទាប់មកឈ្មោះ ឆេង ឈាន ប្រុស! បន្ទាប់មកទៀត ឆេង ទូចស្រី ហើយបានបន្ទាប់មក ឆេង លីនស្រី ហើយបាន ឆេង លាបនោះស្រីដែរ ហើយឆេង ស៊ីមប្រុស ឆេងពៅនោះប្រុសដែរ ចឹងមាន៧នាក់!!

ក៖ អឺ! ចុះបណ្តុះបណ្តាលអោយគាត់បានរៀនសូត្រទាំងអស់គ្នាហេស?

ខ៖ ចាសបានបណ្តុះបណ្តាលខ្លះចឹងហើយបានឈប់ទៅ គាត់អោយរៀនដែរ តែថា២នាក់នោះវារៀនអត់មានចេះចឹងហើយក៏វាឈប់ទៅ! ស្រីៗ

ក៖ ចុះមកដល់ពេលឥឡូវនេះមានគ្រួសារទាំងអស់ហេស?

ខ៖ មកដល់ពេលឥឡូវនេះមានទាំងអស់ហើយ នៅ២និងនៅបាន៣នាក់ចឹង!

ក៖ ចឹងចុះរៀបហើយប៉ុន្តែបានបែកគ្នាចឹងហេស?

ខ៖ ចាស!បែកគ្នា ចឹងវាបាននៅជាមួយគ្នាដែរ

ក៖ ចឹងកាលពីពេលឪពុកនោះគាត់បានរៀបបានកូនប៉ុន្នាននាក់?

ខ៖ គាត់នៅរស់គាត់បានរៀបបាន (កំពង់រាប់)កូន៥នាក់!

ក៖ ឥឡូវនេះម្តាយរបស់ប្អូនស្រីបានទៅរស់នៅជាមួយនឹងកូនទីប៉ុន្នាន?

ខ៖ បានទៅរស់នៅជាមួយនឹងកូនទី៦!ប៉ុន្តែគាត់គ្រាន់តែនៅ ជាមួយកូននុងបានលក់សាំងអីបន្តិចបន្តួចនោះនុងហ៎​ដើម្បីចិញ្ចឹមជីវិតរបស់គាត់នុង ព្រោះអីកូននោះវាអត់ៗ អត់មានអ្នកណាគេបានជួយចិញ្ចឹមនោះទេ! ចាសហើយដល់ចឹងកូននោះវាធ្វើទៅគាត់បានដើរធ្វើបាសីអោយគេចឹងគេបានជូន១០០០០ទៅបាន២០០០០អីដែរចឹង គ្រាន់បានដើរបុណ្យទានរាល់តែថ្ងៃហ្នឹង។

ក៖ ចឹងកូននោះនៅលីវហេស?

ខ៖ នៅលីវកូននុង! ដល់ពេលមីស្រី១បានធ្វើការងារនៅរោងចក្រ

ក៖ ចឹងហើយវានុងមានដីមានផ្ទះហើយ?

ខ៖ អត់នោះទេដីផ្ទះគេទេ

ក៖ ចឹងជួល?

ខ៖ ចាស សុំ! ជាប់ជាបងប្អូនចឹងហើយសុំគេស្នាក់នៅចឹងណា

ក៖ អូចាស

ខ៖ ដល់ពេលទំរាំតែថាអត់ពីគាត់ចឹងទៅ គាត់បានទៅរក១កន្លែងទៀតនៅខាងស្រុកវិញ

ក៖ ចាស!ចឹងកូនគាត់នៅជាមួយកូននុងតើកូននុងមានឈ្មោះអ្វី?

ខ៖​ឈ្មោះ ឆេងស៊ីម

ក៖ តើគាត់នុងអាយុប៉ុន្នានហើយកូននុង?

ខ៖ ហឹមអា១ហ្នឹងប្រហែលជាជិត៣០ដែរហើយបែប២០ជាង!

ក៖ ប្អូនស្រីកាលពីក្មេងនៅជាមួយ កាលពីពេលនៅជាមួយនឹងឪពុកម្តាយបង្កើតៗ តើមានជីវៈភាពដូចម្តេច?

ខ៖ ហឹមខ្ញុំនៅកាលពីក្មេងខ្ញុំនៅជាមួយនឹងឪពុកម្តាយរស់នៅមានជីវៈភាព លំបាកវេទនាណាស់ចែអើយនៅមកធ្វើស្រែ ឪពុកម្តាយជួយដឹងគោ គាត់អីចឹងទៅ គាត់បានអោយទៅរៀន ដល់ពេលមកពីរៀនចឹងទៅបានជួយមើលគោគាត់ចឹងទៅ គាត់បានខែស្រែធ្វើស្រែចឹងទៅហើយនៅជាមួយនឹងគាត់គឺគាត់ខំប្រឹងមើលចិញ្ចឹមមើលថែគាត់តាំងពីតូចមក លំបាកដែរកាលនៅជំនាន់នុងនោះ!

ក៖ ហឹម

ខ៖ ចឹងបានថាដឹកគោធ្វើស្រែអីចឹង ដល់ចឹងខ្ញុំរាន បាន រៀនបានត្រឹមថ្នាក់ទី៤បានម៉ាកំណាត់ឆ្នាំ កើតពើសជើងដល់ចឹងខ្ញុំឈប់រៀនទៅ!

ក៖ ចាស

ខ៖ ដល់ពេលហើយបានទៅរៀននៅសាលាពាមក្នុង!

ក៖ ហឹម

ខ៖ ចឹងបាន១១ឆ្នាំហ្នឹងបានខានរៀនរហូតហ្នឹង! ដល់ចឹងប្អូនៗគេបានរៀនបានបន្តិចបន្តួចដែរ! បានចេះបន្តិចបន្តួចដែរមើលដាច់អីបានខ្លះ។

ក៖ ចឹងប្អូនអឺ អាយុប៉ុន្នានដែរបានត្រូវរៀបអាពាហ៏ពិពាហ៏?

ខ៖ កាលខ្ញុំរៀបអាយុបាន១៨!

ក៖ ហើយទៅប្អូនអឺខាងប្តីគេជូនថ្ងៃទឹកដោះបានចំនួនប៉ុន្នានដែរនៅកាលនុង?

ខ៖ នៅកាលនុងប្តីគេបានជូនជំនួនបាន៤ជីកន្លះ!

ក៖ ហឹមចឹង៤ជីកន្លះនុងយកមកយើងបានធ្វើគ្រឿងទុកពាក់តែម្តងឬក៏?

ខ៖ ចាសម្តាយអោយទាំងអស់ដែរហើយបានហើយចឹងទៅការហើយខ្ញុំរកស៊ីលក់ដូខ្ទិចអស់គ្មានបាននៅសល់នោះទេ!

ក៖ ចាស! អឺ ស្វាមីប្អូនស្រីឈ្មោះអ្វី?

ខ៖ ឈ្មោះស៊ឹមហយ

ក៖ តើគាត់បានសិក្សាត្រឹមថ្នាក់ទីប៉ុន្នានដែរ?

ខ៖ គាត់បានសិក្សាត្រឹមថ្នាក់ទី១២! វាបានទៅរៀនដល់ភ្នំពេញហើយ!

ក៖ ចាសរួចចុះទីកន្លែងរបស់គាត់កើតតើនៅឯណាដែរ?

ខ៖ នៅអណ្តូងតាអុងដែរ!

ក៖ ហើយទៅប្អូនស្រីបានរៀបអាពាហ៏ពិពាហ៏ជាមួយតើប្អូនបានស្គាល់ចិត្តអី សិក្សាចិត្តរបស់គាត់រួចហើយបានរៀបអីម៉េច?

ខ៖ អត់នោះទេ ម៉ែគាត់ចេះតែអោយៗទៅ ម៉ែខ្ញុំអត់មានដែរថាមិចហើយខ្ញុំក៏តាមគាត់ដែរ អត់មានសួរចិត្តអីនោះទេ តែម៉ែអោយទៅការ រៀបការទៅ ការតាមគាត់។

ក៖ ចុះចឹងដល់ថ្ងៃការនុងតើយើងមានអារម្មណ៏យ៉ាងម៉េចដែរ?

ខ៖ ហឹមមានអារម្មណ៏ភ័យ

ក៖ ចឹងភ័យហេស?

ខ៖ ចាសព្រោះអីអត់ដែរបានធ្លាប់ហ៎! ចឹងថាភ័យព្រោះគាត់អត់មានដែរបានសួរថាគាត់ហង់ស្រលាញ់អត់ចេះចុះសោះ!!ចឹងអត់ គាត់ថាការក៏ការ! អត់មានចេះប្រកែកចេះនិយាយដូចជាក្មេងគេឥឡូវនេះនោះទេ។

ក៖ ចឹងថ្ងៃការនុងមានជួលអ្វីមកលេង?

ខ៖ កាលនុងជួលអាសាសគេមកលេងដែរតើ!

ក៖ ចឹងអាសាសហ្នឹងបានរាំទាល់តែភ្លឺឬក៏គេនៅ?

ខ៖ អត់នោះទេ រាំបានត្រឹមតែ១០ទៅ១១!

ក៖ ដល់ពេលប្អូនបានរៀបអាពាហ៏ពិពាហ៏ហើយៗ ចឹងប្អូនបានបែកផ្ទះពីឪពុកម្តាយឬក៏ប្អូនបាននៅជាមួយនឹងគាត់?

ខ៖ ខ្ញុំបាននៅជាមួយនឹងគាត់តែ៣ថ្ងៃនោះទេ ហើយខ្ញុំបានបែកទៅ ហើយណាខាងប្រុសគាត់មានម្តាយឪចាស់ៗទៅហើយ ចឹងបានទៅបំរើហើយបែកផ្ទះទៅ រហូតទៅ!

ក៖ ហឹម ចឹងបាននៅជាមួយនឹងគាត់បាននៅថែទាំឪពុកម្តាយរបស់គាត់

ខ៖ អាយុគាត់ច្រើនៗហើយ

ក៖ អូ! ចឹងបាន២នាក់តានិងយាយនុង?

ខ៖ ចាសតាខូចមុនហើយយាយបានអាយុប្រហែលជា៧០ជាងដែរ

ក៖ចឹងតើបាននៅជាមួយនឹងគាត់ប្រហែលជាបានប៉ុន្នានឆ្នាំដែរបានជាគាត់ស្លាប់?

ខ៖ ខ្ញុំនៅបានប្រហែលជា២ឆ្នាំទៅ៣ឆ្នាំបានជាម្តាយក្មេកស្លាប់ ហើយបានបន្ទាប់មកទៀតយូរឆ្នាំហើយ ថាប្រហែលជា៥ទៅ៦ទៅ៧ឆ្នាំបាន

ក៖ ចុះប្អូនស្រីប្រកបមុខរបរជាអ្វី?

ខ៖ ខ្ញុំកាលនុងខ្ញុំធ្វើស្រែអីចឹងទៅមាននង្គលអីដឹកស្រូវអីចឹងទៅណា! ដល់ក្រោយមកទៀតចឹងទៅក៏ខ្ញុំរកស៊ីធ្វើផ្សិតអីចឹងទៅ ខាតអស់រលីងចឹងទៅ មកដល់ពេលសព្វថ្ងៃនេះរកតែដីនៅមិនមានផង !

ក៖ ខាត

ខ៖ ចាស!លក់អស់រលីងទៅគ្មានអីបានសល់!

ក៖ ចឹងចេះបានរយៈពេលប៉ុន្នានដែរបានថាយើងមានកូនមានអីនុងការរួច?

ខ៖ ខ្ញុំ១ឆ្នាំ

ក៖ ចាស!

ខ៖ ប៉ុន្តែកូនដំបូងៗវាអត់នៅ!

ក៖ ហឹម

ខ៖ កូនដំបូង

ក៖ ចុះបានប៉ុន្នានខែដែរបានទៅ

ខ៖ បាន១ខែជាង ២ខែជាងបានងាប់ទៅវិញហើយ ដែលកូនបានកើតមកហើយនុងងាប់ទៅវិញ ដល់ពេលកូនក្រោយៗមកគឺចេះនៅប៉ុន្នានឆ្នាំក្រោយមកបានមកនៅកូន៥មកដល់សព្វថ្ងៃហ្នឹង។

ក៖ ចឹងកូនទី១ឈ្មោះអ្វី?

ខ៖ កូនទី១ឈ្មោះ ហយ គង្គា!

ក៖ ភេទ?

ខ៖ ភេទប្រុស! ប្រុសទាំងអស់

ក៖ ចុះថ្ងៃខែឆ្នាំកំណើត?

ខ៖ នោះបាននៅលើបញ្ជីជាតិ

ក៖ ចាសហើយចឹងបានមកដល់ពេលឥឡូវកូនហ្នឹងរៀនបានថ្នាក់ទីប៉ុន្នាន?

ខ៖ បានរៀនដល់ថ្នាក់ទី៩!

ក៖ ចឹងបានទី៩ហើយហេស?

ខ៖ ចាសបានត្រឹមថ្នាក់ទី៩! ដល់ទទួលវាជិះម៉ូតូ ចឹងដល់ចាស់ទៅមកវិញក៏ដាច់ដៃត្រឹមហ្នឹង! ដាច់ម្រាមដៃ

ក៖ ចាសហើយចឹងមកដល់ពេលឥឡូវនេះកូនហ្នឹង! បានទៅធ្វើការងារអ្វី?

ខ៖ ឥឡូវនេះបានមកធ្វើការងារនៅរោងចក្រជាមួយនឹងអ៊ីវា!

ក៖ ចឹងទៅធ្វើការងារនៅបានរយៈពេលប៉ុន្នានឆ្នាំ?

ខ៖ ទើបតែបាន២ទៅ៣ខែហ្នឹង

ក៖ ហឹម! ចាសចឹងបានទទួលបានប្រាក់ខែប៉ុន្នាន?

ខ៖នេះវាបាន១០០ជាងមកបង់ផង បង់ការខ្លះហើយបានជួយចិញ្ចឹមកូនខ្លះ

ក៖ ចាសហើយបានមកដល់ប្អូនទី២?

ខ៖កូនទី២បួស

ក៖ គាត់អឺឈ្មោះ?

ខ៖ ឈ្មោះហយបុប្ផា!

ក៖ អូចឹងថ្ងៃខែឆ្នាំកំណើតរបស់គាត់?

ខ៖ ឆ្នាំកំណើតឆ្នាំវក

ក៖ ចុះតើគាត់បានសិក្សាត្រឹមថ្នាក់ទីប៉ុន្នានដែរ?

ខ៖ បានត្រឹមថ្នាក់ទី៤ហើយសុំទៅបួសដល់ចឹងអត់មានព្រមរៀនទៀតអត់មានព្រមរៀនទេ ចង់ទៅបួស

ក៖ ចឹងចិត្តខ្លួនគេតែម្តង?

ខ៖ ចិត្តគេខ្លួនឯងតែម្តង ខ្ញុំសូមអង្វរថាសុំអោយធំបន្តិចសិនទៅ ដល់ចឹងអត់មានព្រម!ដល់ពេលថ្ងៃសិលឡើងបានយួរចានស្រាកគេនៅវត្តណ៎ ចឹងដល់ពេលថ្ងៃសិលមកគឺយកមកផ្ទះហើយកោរហើយ!

ក៖ អូ

ខ៖ អោយយកមកលេងផ្ទះបន្តិច!ចង់បួសហើយអត់រៀន ចឹងបានថាបើសិនជានៅរៀនក៏រៀនទៅ

ក៖ ចឹងរៀនត្រឹមថ្នាក់ទីប៉ុន្នានដែរ?

ខ៖ ត្រឹមថ្នាក់ទី៤ ហើយឈប់ទៅ ទើបតែថ្ងៃហ្នឹងដែរប្រាប់

ក៖ រួចទៅតើបួសនុងរយៈពេលប៉ុន្នានឆ្នាំហើយ?

ខ៖ បាន២វស្សាហើយ បើសិនជានៅវត្តបាន១ឆ្នាំទៀត វាបានរយៈពេល៣ឆ្នាំហើយ

ក៖ ចឹងបួសអីហើយអីដែរចឹងមុនបានមកលេងម្តាយឪពុកអីមក?

ខ៖ មកចាស! យូរៗមកម្តងចាស

ក៖ ចឹងបួសនៅវត្តណា?

ខ៖ បួសនៅវត្តតាម៉ាស ដល់ពេលសព្វថ្ងៃលោកអោយបួសរួចហើយ គឺលោកបានយកទៅវត្តព្រែឬស្សី

ក៖ ចឹងនៅភ្នំពេញហេសវត្តព្រែឬស្សី?

ខ៖ ចាស! នៅពោធិចិនតុងហ្នឹង!

ក៖ ចឹងមានដែរបានទៅលេងដេស?

ខ៖ ខ្ញុំបានទៅ១ដង!

ក៖ ហើយបន្ទាប់មកទៀត?

ខ៖ ហើយបានបន្ទាប់មកទៀតគឺហួលីហ៊ុនទី៣!

ក៖ ចឹងគាត់បានរៀនត្រឹមថ្នាក់ទីប៉ុន្នានដែរ?

ខ៖ រាល់ថ្ងៃគាត់បានរៀនពីគេ! វាឆ្នាំអីនោះទេ វាឆ្នាំចរ អាយុ១៤ឆ្នាំ ១៣ទៅ១៤ ដល់ពេលបន្ទាប់មកទៀតគឺឈ្មោះ ហយលៀងហួរ បាន៩ឆ្នាំ ដល់បន្ទាប់មកទៀតគឺហយ លៀងហេងនេះ

ក៖​តើគាត់អាយុ៩ឆ្នាំ ហើយចឹងតើគាត់អាយុប៉ុន្នានដែរ?

ខ៖ហេសដូចតែ៨ឆ្នាំទេ នេះថ្នាក់ទី១ហើយឌុប១ឆ្នាំហើយ! ចឹងបានឡើង២ឆ្នាំ

ក៖ ចាស! ហើយដល់ចឹងមកទៀត?

ខ៖ បន្ទាប់មកទៀតឈ្មោះ ហយលៀងហួរ បានហយលៀងហេង ដែលអាតូចមុនហ្នឹងមិញមិនទាន់បានចូលរៀននោះទេ វានៅតូច។

ក៖ ចឹងឆ្នាំរបស់គាត់?

ខ៖ ហឹមវាភ្លេចឆ្នាំហ្នឹង១ហើយ! ហាសៗ

ក៖ ចុះមកដល់ពេលឥឡូវនេះគាត់អាយុប៉ុន្នានដែរហើយ?

ខ៖ ថាបាន៥ឆ្នាំចុះ

ក៖ ចឹង៥ឆ្នាំហ្នឹងបានអោយទៅរៀននៅសាលាមតេយ្យ?

ខ៖ ហ្នឹងបានសាលាមេយ្យហើយមកដល់ពេលឥឡូវនេះវាបានចុងឆ្នាំ

ក៖ ដល់ពេលបច្ចុប្បន្ននេះប្អូនស្រីប្រកបមុខរបរធ្វើអ្វី?

ខ៖ មានធ្វើអ្វីមានដែរមានតែធ្វើមុខរបរបន្តិចបន្តួចទៅ មានដើរស៊ីឈ្នួលអោយគេខ្លះគ្រាន់តែបានចិញ្ចឹមកូន។

ក៖ ចឹងស៊ីឈ្នួលអ្វី?

ខ៖ ឥឡូវនេះវាផុតទៅហើយ មកដល់ពេលឥឡូវនេះខ្ញុំបានដើរកងស្រូវអោយគេទើបតែឈប់ចឹងណា កងស្រូវអោយគេចឹងទៅគេជួលអោយច្រូតស្រូវអោយគេក៏ច្រូតអោយគេទៅ បើសិនជាគេអោយកងនោះក៏កងចឹងទៅ។

ក៖ ចឹងកងស្រូវនុងគេអោយនៅក្នុង១ថ្ងៃហេស?

ខ៖ ចាសនៅក្នុង១ថ្ងៃចឹងទៅ ចឹងបានថានៅក្នុង១ថ្ងៃគេអោយ២០០០០ចិញ្ចឹមវាទៅ

ក៖ រួចចុះប្អូនប្រុសគេបានធ្វើអ្វី?

ខ៖ អត់ដឹងគេផង គេបានទៅជិត២ឆ្នាំហើយ! វាមិនដែលបានជួលផ្ញើចិញ្ចឹមកូនផងនុង

ក៖ ចុះពេលទៅនុង មានប្រាប់ប្អូនស្រីថាយ៉ាងម៉េចដែរ?

ខ៖ ប្រាប់ដែរ ហើយចឹងបានអ្នកស្រុកជួយរុះមកនេះនោះទេ! ជួយមកបានគេជួយលើកមកវិញ គេបានជួយអោយរួចចឹងទៅណា! ដល់ចឹងគេទៅនុងខ្ញុំមិនទាន់បានរុះផ្ទះនោះទេ ចឹងថ្លៃធ្វើអស់២លានទៀត

ក៖ ចាស

ខ៖ ចង់ការអង្គការ

ក៖ ចុះមូលហេតុអ្វីបានរុះអ្វីពីឪពុកម្តាយក្មេកចឹង?

ខ៖ បើសិនជាខាងខ្ញុំរុះអស់ទៅហើយ សង់អង្គការ

ក៖ ចុះការនុងមូលហេតុអ្វីបានជាយើងធ្លាក់ខ្លួនខ្ចីលុយអង្គការអីនុង?

ខ៖ ធ្លាក់ខ្លួននៅពេលធ្វើផ្សិតហ្នឹងអ្នកគ្រូ ទិញម៉ាស៊ីនដល់ពេលទិញម៉ាស៊ីនមក ហើយខាតអត់មានស្រូវកិនចឹងហើយដល់ពេលហើយបានលុយចង់អង្គការ យើងមានលុយឯងណាសង់ ដល់ចឹងបានចេះតែលក់ហើយ យកលុយសងគេអស់ទៅ មកដល់ធ្វើផ្សិតទៀត រកលុយគេធ្វើផ្សិតហ្នឹង បានខូចទាំងរោងហ្នឹងទៀត ហើយបានចុងក្រោយលុយអង្គការទាំងអស់ ប្រមូលលុយអង្គការទាំងអស់!

ក៖ ចឹងអង្គការនៅសព្វថ្ងៃតើនៅលុយត្រូវអោយអង្គការប៉ុន្នាន?

ខ៖​សព្វថ្ងៃនៅអង្គការ៣លាន!

ក៖ រួចនៅក្នុង១ខែបានបង់ចំនួនប៉ុន្នាន?

ខ៖ នៅក្នុង១ខែគឺខ្ញុំបង់ចំនួន៣លាន ២២ម៉ឺនអីចឹងទៅ គឺថា២២ម៉ឺនជាងអីចឹងទៅ ព្រោះអីគេមានការទុយអីទៀតចឹងទៅ

ក៖ ដល់ចឹងអឺគ្រួសារប្អូនស្រីហ្នឹងទៅបាត់រយៈពេល២ឆ្នាំហ្នឹងគឺអត់មានដែរទំនាក់ទំនងអីសោះហ៎?

ខ៖ ទំនាក់ទំនងអីបានគ្រាន់តែថាលុយមិនដែលបានជួយចិញ្ចឹមកូននោះទេ

ក៖​ចឹងប្រាប់ថាយ៉ាងម៉េចទំនាក់ទំនងមកនុង?

ខ៖ គ្រាន់តែថាតេសួរសុខទុក្ខរឿងកូនហ្នឹងតែថាអត់មានសួរដល់ខ្ញុំនោះទេ ព្រោះអីបើសិនជាតេមកខ្ញុំ គឺខ្ញុំសួរតែលុយជំពាក់គេហើយគេបានស្តីអោយខ្ញុំចឹងណា ត្រូវហើយអត់មានសូវបានជួបដល់ចឹងតេអត់មានបានតេមកខ្ញុំទៀត! តេមកហើយដែងបងប្អូនជិតខាងហ្នឹងគេបានតេមកប្រាប់ចឹងទៅ ដល់ចឹងខ្ញុំអត់មានដែលបានជួបនោះទេ តាំងពីថ្ងៃសែនក្បាលទឹកនោះបាន តេ ថ្ងៃសែនក្បាលទឹកម្សិលមិញនេះ តេប្រកែកមកខ្ញុំ ហើយដល់ចឹងខ្ញុំថាបានតេមកខ្ញុំ ហើយចឹងបានថាលុយអត់មានផ្ញើមកចឹងហើយបានថាអត់មានបានទៅកូនស្រុកហ្នឹង ដល់ចឹងហើយបានថាចិញ្ចឹមវាអោយធំចឹងទៅ

ក៖ ដល់ចឹងហើយបានថាប្អូនទៅជាមួយរកស៊ី

ខ៖ ចាសគាត់ថាបបួលទៅរកស៊ីទៅហ្នឹងតែថាខ្ញុំគិតខ្លួនខ្ញុំថា ខ្ចិលចោលស្រុកព្រោះអីនៅតែម៉ែ១ ដល់ចឹងទៅខ្ញុំថានៅនេះខ្ញុំលំបាកប៉ុណ្ណឹង ដល់ទំរាំតែទៅស្រុកគេខ្ញុំអត់មានស្គាល់គេ ចឹងតើអ្នកណាគេអោយជួយដល់យើង ចឹងគ្រាន់នៅស្រុកយើងនេះគ្រាន់ថាបើសិនជាគេអាណិតចឹងទៅគេបានអោយលិចកើតជួយចឹងទៅ។

ក៖ ហឹម!

ខ៖ ហឹម!ខ្ញុំទ្រាំលែងចេញហើយ

ក៖ អង្គការគេនុងដល់នេះវាច្រើនព្រោះយើងនៅតែឯង ណាមួយកូនច្រើនណាចំណូលជួនកាល១ថ្ងៃបាន២០០០០ឬក៏បានលើសហ្នឹង?

ខ៖ បានលើកូនទេ! អាហ្នឹងអង្គការនុងបាន៣លាននុងបានលើកូនធ្វើការនុងនោះទេ

ក៖ ចាស!

ខ៖ បើសិនជាខ្ញុំតែឯងក៏គេអត់អោយដែរបើសិនជាខ្ញុំអត់មានដឹងរកអ្វីនោះផង! នៅតូចៗនោះចឹងហើយគ្មានលទ្ធភាពសង់គេបានកូនធ្វើការ១នាក់នុង! ដល់ពេលរក២នាក់វាសង្ឃឹមនៅលើវាដែរ! ហើយចឹងមកដល់ពេលឥឡូវនេះវាធំដែរហើយ ចឹងវាចេះរកប្រពន្ធអីនៅនុងទៅ

ក៖ ហឹម!

ខ៖ ចាស!

ក៖ ហឹម! មានអីគេទៀតមើលតើមានដំណើរជីវិតប៉ុន្តែខ្ញុំសួរកាលពីយើងរកជាមួយនឹងគ្នាកាលធ្វើផ្សិតហ្នឹងអីហ៎តើដូចថាគាត់ដែលធ្វើការងារអី គាត់ធ្វើការដូចថាគាត់ប្រចាំប្រពន្ធអីដេស?

ខ៖ការងារជួនកាលមិនសូវប្រចាំជួនកាលប្រចាំខ្ញុំដែរ ដោយថ្ងៃលំបាក នៅពេលគេដើរស៊ីផឹកទៅ យើងធ្វើនៅផ្ទះហើយមកវិញរករឿងយើងថែមទៀត ដោយថ្ងៃចឹងទៅ វាមិនប្រចាំការរាល់ថ្ងៃណា វាជួនកាលលំបាកទៅ វាត្រូវជំពាក់គេអស់ច្រើនចឹងទៀតក៏លែងធ្វើអីចេញហ្នឹង លក់ៗទាល់តែអស់សុំតែថាអស់រលីង ហើយអស់ទាំងកន្លែងនៅទៀត!

ក៖ ចាស! ហើយចឹងទៅដែលមានប្រើអំពើហិង្សាអីជាមួយនឹងប្អូនហេស?

ខ៖ អត់ទេ! អត់មានដែរមាន គ្រាន់តែថាឈ្លោះគ្នាប្រកែកប្រណាំងអីធ្លាប់ បើសិនជាថាវ៉ៃអត់ដែរនោះទេ

ក៖ ដល់ពេលកូនឃើញយើងឈ្លោះគ្នាអីម៉េចដែរទៅ? តើវាមានទឹកចិត្តរបស់វាមានដែរបាននិយាយបញ្ចេញគំនិតយោបលរបស់កូននុងតើមានដែរនិយាយប្រាប់កូនថាយ៉ាងម៉េចដែរ?

ខ៖​គ្នានៅតូចៗដែរ

ក៖ ចឹងហេស

ខ៖ ចាស!

ក៖ ចឹងកូនបងអីនុង?

ខ៖ ហ្នឹងហើយបើសិនជាកូនបងអ្នកដើរស៊ីឈ្នួលនៅចំការនៅពេលដែលខ្ញុំដើរប្រកែកប្រណាំងគ្នា វាអត់នៅ វាទៅរៀនបាត់ចឹងទៅ

ក៖ ហឹម

ខ៖ ដល់ពេលវាដើរលេងអីបាត់ចឹងទៅ វាអត់សូវដឹងនោះទេ! បើសិនជាវាដឹងៗចឹងទៅក៏វាអត់មានមាត់ដែរ វានៅស្ងៀម តែជួនកាលវានាំគ្នាយំដែរនុង។

ក៖ ចឹងដីនៅកន្លែងនុងក្បាលប៉ុន្នានហើយបណ្តោយប៉ុន្នានដែរ?

ខ៖ អត់ដឹងទេ ទិញគេ គេមិនទាន់ធ្វើប្លង់ផងនុង

ក៖ ចឹងផ្ទះនុងរុះមកត្រូវដូចថាថែមលុយអីបន្ថែមទៀតដេស?

ខ៖ ថែម!ទិញដែក ដល់ចឹងកាលពីពេលរុះមកគេជួយអោយអង្គបានមកដាក់ដាំបាយស៊ីចឹងទៅខ្លះហើយខ្លះជួយទិញម្ហូប ដល់ចឹងគេបានជួយទាំងអស់ ហើយបានដើរស្តីគេពេញភូមិចឹងទៅ ដល់ពេលខ្ញុំស្តីរកធ្វើយ៉ាងម៉េច? ថាធ្វើយ៉ាងម៉េចក៏ដោយបានជួយអោយទៅដល់ទៅ ហើយជួយខ្ញុំបាននៅវិញផង ដល់ចឹងគេបានជួយធ្វើអោយ១ថ្ងៃនុងបាននៅវិញទៅ។

ក៖ ចាស

ខ៖ ដល់ពេលរុះពីនុងមកអត់មានជិតនោះទេ គេធ្វើបង្អួត ធ្វើទ្វាអីអោយចឹងទៅណា

ក៖ ចាស ហើយយើងបានត្រូវទិញចំនួនអីបន្ថែមហើយអស់ចំនួនទឹកប្រាក់យើងប៉ុន្នានដែរទៅ?

ខ៖ កាលនុងខ្ញុំទិញថែមអស់ប្រហែលជា២០ទៅ៣០ម៉ឺនដែរនុង សូម្បីតែថាដីចាក់នៅកំពតនុងក៏ប្អូនជួយដែរ ចាក់អស់៦ឡាននុងនៅទាល់តែមកដល់ឥលូវហ្នឹង គ្មានបានរកលុយចាក់បាននោះទេ ហើយបានម៉ែចាក់បាន៤ឡានអីចឹងទៅបាន បានតូបនៅចឹងទៅ កុំអីនៅក្នុងទឹកហ្នឹងនោះទេ ដល់ពេលភ្លៀងមកនៅឯស្រែហ្នឹង ដក់ទឹកត្រឹមជង្គង់

ក៖ ចុះសព្វថ្ងៃមាននៅមានគោអីដែស?

ខ៖ គោទើបតែបានប្រវាសអោយគេបាន១ខែ! បានប្រវាសអោយគេបាន១

ក៖ ចុះមកដល់សព្វថ្ងៃនេះមានម៉ូតូអីជិះដេស?

ខ៖ មានម៉ូតូកញ្ជាស់១ហ្នឹងគ្រាន់តែបានដឹក ពេលខ្ញុំខានច្រូតស្រូវទៅដើរលក់ត្រិកៗ

ក៖ លក់អ្វីគេ?

ខ៖ លក់ត្រីនិងលក់បន្លែអីបានបន្តិចបន្តួចនុង!ហឹម

ក៖ហឹម!ហើយចឹងប្អូនស្រីមានកាលពីមិនទាន់ឆ្លងកាត់ជំនាន់ប៉ុលពតហ៎?

ខ៖ អត់ទាន់

ក៖ ចឹងអត់ទាន់! ចឹងប្អូនមានមតិយោបល់អ្វីដើម្បីដូចថាផ្តាំផ្ញើដល់កូនចៅនិងប្អូនៗជំនាន់ក្រោយ?

ខ៖ ខ្ញុំសូមផ្តាំដល់បងប្អូនជំនាន់ក្រោយ ជាងពិសេសកូនៗរបស់ខ្ញុំអីអោយចេះតែឧស្សាហ៏ប្រាប់ដល់វាថាអោយប្រឹងខិតខំរៀនសូត្រអោយចេះដឹងកុំអោយវាលំបាកវេទនា ព្រោះអីសព្វថ្ងៃគេត្រូវការអ្នកចេះ ហើយទៅដល់ប្អូនៗជំនាន់ក្រោយទាំងអស់អោយខិតខំរៀនសូត្រទៅ ។

ក៖ ចាស!

ខ៖ មិនសូវចាំនោះទេ!

ក៖ អោយគោរព

ខ៖ ចាសអោយចេះគោរពចាស់ទុំ អោយចេះគោរពម៉ែឪព្រឹធាចារ្យចឹងទៅ អោយចៀសវាងពីអំពើគ្រឿងញៀន ត្រូវយើងធ្វើតាមច្បាប់ប្រពៃណី កុំស្លៀកខ្លី ខោចលើខោចក្រោម ហើយយើងត្រូវរៀបតាមក្បួនប្រពៃណីព្រោះយើងមានតាមប្រពៃណីច្បាប់ទំលាប់ត្រឹមត្រូវ ប្អូនៗជៀសវាងពីអំពើគ្រឿងញៀនដែលគេកំពុងលុបបំបាត់ សូមកុំអោយកើតមានឡើង!

ក៖ ចឹងខ្ញុំសូមថតរូបប្អូន១ប៉ុសនិងភ្ជាប់ជាមួយនឹងបទសម្ភាសហ្នឹងយកទៅដាក់ អឺ នៅសកលវិទ្យាល័យBYUនៅUSAចឹងតើប្អូនអនុញ្ញាតអោយបងស្រីយកទៅដាក់នៅលើគេហៈទំព័រនេះបានដែរឬទេ?

ខ៖ចាសបងតើ!

ក៖ ចាស!ខ្ញុំសូមជូនពរប្អូនអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយ! អរគុណដែលប្អូនខិតខំប្រឹងលះបង់ពេលវេលា ដ៏មានតំលៃអនុញ្ញាតអោយបងធ្វើការសម្ភាសដឹងពីជីវៈប្រវិត្តគ្រួសាររបស់ប្អូន!

ខ៖ ចាសអរគុណច្រើន

ក៖ ជម្រាបលា

ខ៖ ចាសជម្រាបលា!